OpenLLM-France/wikimedia huggingface dataset:
# Drepanis coccinea

Drepanis coccinea :
| Drepanis coccinea. Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Genad : | Drepanis |
| Anv skiantel ||
| Drepanis coccinea (Forster, 1780) ||
| D'ar vevoniezh e tenn ar pennad-mañ. ||
Drepanis coccinea (Vestiaria coccinea kent) a zo ur spesad golvaneged eus ar c'herentiad Fringillidae.
Anvet e voe Certhia coccinea (kentanv) da gentañ-penn (e 1780) gant an naturour alaman Georg Forster (1754-1794).
Daou spesad all — Drepanis funerea ha Drepanis pacifica — ac'h ae d'ober ar genad Drepanis gwechall ; aet int da get avat.

## An anv

E hawaieg e vez graet ‘i‘iwi anezhañ hag adkemeret eo bet an anv-se gant meur a yezh evit ober anv anezhañ (dindan ar stumm eeunaet iiwi alies).

## Boued

War-bouez e bigos kromm e vev diwar sun-bleuñv.

## Annez

Brosezat eo ar spesad e Hawaii.

## Rummatadur

Renket e veze er genad Vestiaria kent.

## Liammoù diavaez

* (en) Vestiaria coccinea war al lec'hienn BirdLife International.
* (en) Vestiaria coccinea war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ AnimalBase.
* ↑ Roadennoù IOC World Bird List diwar-benn Drepanis coccinea.
# François Le Quémener

François Le Quémener (e brezhoneg: Frañsez ar C'hemener, ha Franséz er Hemenér e brezhoneg Gwened), ganet d'ar 15 a viz Here 1924 e Neulieg ha marvet en Henbont d'ar 24 a viz Gouere 2009, a oa ur beleg, bet rener hag alunezer Ti ar Vretoned e Pariz, ma c'hallas difenn sevenadur Breizh.

## Red buhez

Ganet eo bet François Le Quémener war ar maez en ur vro vrezhonek, en ur familh vras, 10 bugel enni. Gourdrouz a ra oadourien evit o emzalc’h digristen kerkent hag an oad a 8 vloaz.
Mont a reas da gloerdi bihan Santez-Anna-Wened e 1935 ha d'ar c'hloerdi bras e 1941. Beleget e voe e 1947.

### Beleg

E bost kentañ a lakaas anezhañ da zaremprediñ metoù an hent-houarn e parrez Charlez Bleiz, parrez ti-gar an Alre. Da c’houde, e ra war-dro ur barrez darempredet gant pesketourien an Oriant, parrez Santez-Anna an Arvor, eus 1957 betek 1966. Gant ar c’hoant a oa gantañ a-viskoazh da vont da veajiñ, evel e vreur henañ hag a oa beleg ivez, e c’houlennas bezañ kaset da Amerika ar Su.

## Ti ar Vretoned

Da Bariz eo e voe kaset a-benn ar fin e 1966 e Ti ar Vretoned (Mission Bretonne). Krouet eo bet Ti ar Vretoned e 1947 gant an tad Élie Gautier. Anvet e voe da rener an Ti e 1970. E Ti ar Vretoned e reas war-dro degemer ar Vretoned yaouank, paotred koulz ha merc’hed nevez-degouezhet e Pariz. Harpañ a reas anezho d’ober o hent er bed nevez-se ha da vont hebiou da skoilhoù ar boeson, ar gasterezh hag an dilabour. Strivañ a reas da gentañ-holl da zerc’hel an dud yaouank-se er feiz oc'h en em harpañ war an ezhomm da virout o gwriziennoù. E Pariz eo e gwirionez e teu da vezañ splann dezhañ talvoudegezh an hevelebiezh pe an identelezh ha pa vefe hini Breizh pe n’eus forzh pe hini all. Lakaat a reas da bal kentañ derc’hel pinvidigezh sevenadur Breizh e-touesk kumuniezh ar Vretoned divroet e Bariz, kefridi bet kaset da benn gantañ betek 2003. Chom a reas prezidant a enor ar gevredigezh.

## War e leve

Daoust d'e zistro da Henbont e kendalc’has da vezañ oberiant e framm Strollad Buhezekaat ar Barrez. E 2007 e oa bet roet dezhañ Kolier an Erminig. Mervel a reas e Henbont d'ar 24 a viz Gouere 2009.

## Mammennoù

* Lec'hienn Ti ar Vretoned
* ABP, mortuaj

## Liammoù diavaez

* video kinnig Skol-Uhel ar Vro

## Daveoù ha notennoù

* ↑ Lec'hienn Ti ar Vretoned
# François Georges-Picot

François Georges-Picot (1870–1951) a oa un alvokad hag un diplomat gall hag a gevraouas an Emglev Sykes-Picot gant an diplomat saoz Sir Mark Sykes (1879-1919) etre miz Du 1915 ha miz Meurzh 1916 a-zivout rannadur ar Reter-Nesañ a-c'houde ar Brezel-bed kentañ.
Kuzh e oa an emglev-se, a voe sinet d'ar 16 a viz Mae 1916 etre Bro-C'hall hag ar Rouantelezh-Unanet evit rannañ an Impalaeriezh otoman kenetrezo, pa c'houlakaent e vije trec'h ar c'hengevredad anvet Emglev tridoubl (Bro-C'hall, ar Rouantelezh-Unanet, Impalaeriezh Rusia, hag Italia diwezhatoc'h) war an Impalaeriezh otoman er Brezel-bed kentañ — kement-se holl hep derc'hel stad eus mennozhioù an Arabed.

## Buhez

Ganet e voe F. Georges-Picot e Paris d'an 21 a viz Kerzu 1870, trede mab an istorour Georges Picot (1838-1909). Eontr-kozh ar prezidant gall Valéry Giscard d'Estaing eo dre Geneviève Georges-Picot, mamm-gozh a-berzh mamm hemañ.
Goude bout studiet ar gwir e voe alvokad e Lez engalv Paris e 1893. Daou vloaz war-lerc'h e troas war-du an diplomatiezh pa voe prezour kannad er Renerezh politikel kent mont da sekretour ar c'hannadour e København (Danmark). E 1897 e timezas gant Marie Fouquet ; ur mab ha div verc'h o devoe. Goude København ez eas da Veijing (Sina) kent bout anvet da Bennkoñsul Bro-C'hall e Beirout (Liban) nebeud a-raok deroù ar Brezel Bras.
Pa darzhas ar brezel e 1914 e voe kaset da Gaero (Egipt), ma chomas e darempred gant kristenien Varonit Liban. En nevezamzer 1915 e voe galvet da Baris gant Ministrerezh an Aferioù estren evit difenn lodenn Bro-C'hall er feur-emglev a oa e go. Peogwir e oa anezhañ un ezel eus ar Parti colonial e savas F. Georges-Picot a-du gant ul Leuriadur melestradurel gall war Siria ha Liban er feur-emglev, pa felle dezhañ e renfe Bro-C'hall war ur "Siria glok" astennet eus İskenderun (e Turkia hiziv) betek Sinai hag eus Mosoul (en Iraq hiziv) betek aodoù ar Mor Kreizdouar.
Goude sinadur ar feur-emglev kuzh e voe anvet da Uhelgomiser e Siria ha Palestina (1917-1919), ma voe Louis Massignon e guzulier, kent bout kannadour e Bulgaria e 1920 hag en Arc'hantina goude.

## Levrlennadur

* (fr) CLOAREC, Vincent & LAURENS, Henry : Le Moyen-Orient au 20e siècle, ArmandColin, 2003 (ISBN 978-2-200-26614-1)

## Notennoù

* ↑ D'ar 25 a viz Ebrel 1920 e voe lakaet al Leuriadur e pleustr gant Kevredigezh ar Broadoù.
# François Guillemot de Villebois

François Guillemot, anvet Villebois, pe Nikita Petrovitch Vil’boa, besamiral rusian, ganet e Gwenrann d’an 3 a viz Meurzh 1681 ha marvet d’an 13 a viz Mae 1760 e Dorpat, bremañ Tartu (Estonia), a oa eil-a-gamp, mignon ha filhor d'an tsar Pêr Iañ.

## Levrlennadur

* Mémoires secrets d'un Breton à la cour de Russie sous Pierre le Grand, Les Portes du large, Bretons à travers le monde, 2007, ISBN 9782914612210
# François Le Bihan

François Le Bihan, bet ganet e Skiñvieg (Aodoù-an-Hanternoz, d'ar c'houlz-se) d'ar 16 a viz Ebrel 1935 hag aet da Anaon e Pabu (Aodoù-an-Hanternoz) d'ar 26 a viz Ebrel 1972, da seizh vloaz ha tregont, a oa ur marc'hhouarner breizhat.

## Liammoù diavaez

* (fr) François Le Bihan el lec'hienn le site du Cyclisme.
# François Guillé

Ur c'helenner skol-veur eo François Guillé ha bet dean Kevrenn ar vezegiezh e Skol-veur Roazhon 1 e-pad dek vloaz. Dean yaouankañ Frañs e oa bet. Rener gwazrann (servij) troazhadouriezh e penn klañvdi (POS) Pontchaillou e Roazhon eo. Hemañ a zo ur surjian arbennigour war ar c'hwezigell ha brudet evit-se. A-orin eus Enez-Frañs eo. E amzer-soudard en doa graet e Brest.
Abaoe an 2 a viz Du 2010 eo rener Kreizenn rannvroel ar stourm ouzh ar c'hrign-bev (Centre Eugène Marquis), anezhi un ensavadur prevez stag ouzh ospital Pontchaillou, a zo unan eus an ensavadurioù a ya d'ober Kreizenn Ospital Skol-Veur Roazhon.

## Liammoù diavaez

* L'uro-logique : kentelioù troazhadouriezh enlinenn e galleg
# François Guizot

François Pierre Guillaume Guizot, bet ganet e Nîmes (Lengadok) d'ar 4 a viz Here 1787 hag aet d'an Anaon e Saint-Ouen-le-Pin (Calvados) d'an 12 a viz Gwengolo 1874, a oa un istorour, ur prederour, ur yezhadurour, ur c'helenner, un diplomat hag ur politikour gall, kannad, meur a wech ministr, hag e 1847-1848 Penn Kuzul ar Vinistred. Dilennet e voe d'an Académie Française e 1836.

## Pennadoù kar

Penn Kuzul ar Vinistred (Bro-C'hall)

## Liammoù diavaez

* François Guizot, une vie dans le siècle (1787-1874)
* Académie française: François Guizot
# François Levaillant

François Levaillant (pe Le Vaillant), bet ganet d'ar 6 a viz Eost 1753 e Paramaribo (kêr-benn Gwiana an Izelvroioù) hag aet da Anaon d'an 22 a viz Du 1824 e La Noue (Marne, Bro-C'hall), a oa un ergerzher, dastumer hag evnoniour gall.
Un nebeud spesadoù laboused zo bet roet e anv dezho : Picus vaillantii ha Trachyphonus vaillantii en o zouez.

## Notennoù ha daveennoù

* ↑ Ober a reer gant ar berradur Levaillant e metoù al loenoniezh.
* ↑ Surinam hiziv an deiz.
# François Goulard

François Goulard zo ur politikour bet ganet d’an 21 a viz Gwengolo 1953 e Gwened. Ezel eo bet eus an UMP ; tostaet eo da François Bayrou da goulz dilennadegoù prezidantel 2007.

## Dileuriadurioù

* Ministr-dileuriet evit an deskadurezh-uhel hag an enklask : 2005-2007.
* Sekretour-stad evit an dezougen hag ar mor : 2004-2005.
* Kannad pastell-vro gentañ ar Mor-Bihan : 1997-2004 ha 2007-2012.
* Kuzulier-departamant eus ar Mor-Bihan : 1998-2001.
* Prezidant Kuzul-departamant ar Mor-Bihan : 2011-2021.
* Maer Gwened : 2001-2004 ha 2006-2011.

## Stummadur

* Ijinour Arzoù ha Labouradegoù
* Ensavadur ar Skiantoù Politikel e Pariz
* Skol Vroadel ar Melestradur.
# François Kerveadou

François Kervéadou a zo bet eskob Sant-Brieg ha Landreger eus an 19 Genver 1961 d'an 02 Here 1976.

## Buhez

François-Louis-Marie Kervéadou a oa bet ganet d'an 3 Mae 1910 e Gwiskri.

### Beleg

Beleget e oa bet d'ar 25 Gouere 1934 en eskopti Gwened.

### Eskob

Anvet e voe da eskob Sant-Brieg ha Landreger d'an 19 Genver 1961, sakret e oa bet d'ar 6 Meurzh 1961 gant Eugène Le Bellec, eskob Gwened.
An Aotrou Kerveadou en doa kemeret perzh en eil Sened-Meur Vatikan, hag ezel e oa bet eus ar c'huzul evit ma vefe lakaet bonreizh al liderezh da dalvezout.
Sevel e reas ur sened-iliz e 1969, hag a yeas etrezek 1970, hep kaout fin ebet.
Reiñ a reas e zilez d'ar Pab d'an 2 Here 1970, hag en em dennañ da Valastred, da di ar seurezed Aogustined.
Mont a reas da Anaon eno d'an 8 a viz C'hwevrer 1983. Lidet e voe e obidoù en iliz-veur Sant-Brieg d'an 11 Genver. Sebeliet e voe en abati Itron-Varia Boken.
# Francesco d'Este

Francesco d'Este zo bet anv meur a zen en Tiegezh Este, e Ferrara da gentañ, e Modena goude, er Grennamzer ha war-lerc'h:
* Francesco d'Este, mab da Obizzo II, breur da Azzo VIII d'Este‎, da Aldobrandino ha Fresco d'Este,
* Francesco d'Este (1516-1578), mab da Alfonso Iañ d'Este ha da Lucrezia Borgia,
* Francesco Iañ d'Este, mab da Alfonso III d'Este, dug Modena,
* Francesco II d'Este, mab da Alfonso IV d'Este, dug Modena,
* Francesco III d'Este .
# Francesco da Rimini

Francesco da Rimini zo ul livour italian eus ar XIV$^{vet}$ kantved, testeniekaet e 1333 ha marvet e 1348.

## Daveoù

* ↑ The National Gallery
# Francesco d'Este (1516-1578)

Francesco d'Este (Ferrara, 1 a viz Du 1516 – Ferrara, 22 a viz C'hwevrer 1578) a oa mab da Alfonso Iañ d'Este, dug Ferrara, ha d'e eil pried Lucrezia Borgia, merc'h d'ar pab Alesant VI ha c'hoar da Cesare Borgia. Pempet mab an dug e oa, gant se ne c'halle ket ren.

## E vuhez

Savet e voe e Ferrara, ha pa oa tri bloaz e varvas e vamm en ur c'henel e c'hoar Isabella Maria d'Este. Deskiñ a reas micher an armoù hervez ar c'hiz d'ar vibien na oant ket da ren. Ur pennad e vevas e Bro-C'hall pa voe pedet gant e vreur Ercole II d'Este, a renas goude o zad, da reiñ skoazell da Karl V an Impalaeriezh Santel e Lombardia e miz Mae 1536, evel kabiten a varc'hegiezh. E 1541 e kemeras perzh e brezelekadenn Aljer.

## Bugale

Div verc'h en doe met tra ne ouzer eus o mamm pe mammoù:
* Marfisa (1554 war-dro-16 Eost 1608),
** dimezet e 1578 d'he c'henderv Alfonsino d'Este, hag intañvezet a-benn un toullad mizioù
** addimezet e 1580 da Alderano Cybo-Malaspina, markiz Massa ha Carrara
* Bradamante (1559-1624), dimezet d'ar c'hont Ercole Bevilacqua.

## Notennoù

* ↑ Tabanelli, p. 225
# Francesco di Giorgio Martini

Francesco di Giorgio Martini, pe Francesco Sanese, (Siena, 1439 — Siena, 1501) a oa ul livour italian eus skol Siena. Kizeller, tisavour, ijinour e voe ivez ha sevel a reas un tri-ugent kreñvlec'h evit Dug Urbino, evel kastell Belforte all'Isauro.
Ganet e oa ha badezet e Siena.
Gant Taccola (1381-1458 ?), ha Lorenzo di Pietro Vecchietta (1412-1480) eo unan eus an tri ijinour brudetañ a Siena. Kenlabourat a ras gant Neroccio di Landi en ur stal voutin e Siena, entre 1468 ha 1475.

## Levrlennadur

* (it) Ralph TOLEDANO : Francesco di Giorgio Martini – Pittore e scultore, Mondadori Electa, 1989 (ISBN 978-88-435-2269-9)
* (fr) Bertrand Gille, 1978. Les Ingénieurs de la Renaissance, Thèse Histoire, Paris, 1960. Seuil, in series Points Sciences) (ISBN 978-2-02-004913-9)
* (de) Marc van den Broek : Leonardo da Vincis Erfindungsgeister, Eine Spurensuche NA-Verlag Mainz, 2018. (ISBN 978-3-961760-45-9)
# Francesco an Div Sikilia

Francesco an Div Sikilia zo anv daou eus rouaned an Div Sikilia:
* Francesco Iañ an Div Sikilia (1777 – 1830),
* Francesco II an Div Sikilia (1836 – 1894), diwezhañ roue ar vro.

## Pennadoù kar

* Francesco
* Div Sikilia
# Francesco de' Medici

Francesco de' Medici zo anv meur a zen:
* Francesco Iañ de' Medici (1541-1587), dug-meur Toskana adal 1574
* Francesco di Ferdinando de' Medici (1594-1614)
* Francesco di Cosimo de' Medici (1614-1634)
* Francesco Maria de' Medici (1660-1711), kardinal
# Francesco de' Pazzi

Francesco de' Pazzi (28 a viz Genver 1444 – 26 a viz Ebrel 1478) a oa un arc'hantour italian eus Republik Firenze, hag a oa teñzorer Sist IV, ur pab troet gant ar baotred yaouank vrav.
Bez e voe unan eus pennoù Irienn ar Re Pazzi, gant Jacopo de' Pazzi, a-enep ar vreudeur Medici e Firenze e 1478.

## E vuhez

Niz e oa da Jacopo de' Pazzi.
# Francesco di Cosimo de' Medici

Francesco di Cosimo de' Medici (Firenze, 16 a viz Here 1614 – Regensburg, 25 a viz Gouere 1634) a oa c'hwec'hvet mab Cosimo II de' Medici ha Maria Magdalena Aostria (1589-1631).

## E vuhez

Den a vrezel e voe, ha perzh a gemeras er Brezel Tregont Vloaz. En emgann Lützen e tec'has dirak an enebourien ha krozet e voe gant e vreur henañ, an dug Ferdinando II de' Medici, en ul lizher eus ar 14 a viz Gouhere. Mervel a reas e-kerzh seziz Regensburg (en Impalaeriezh santel roman german d'ar mare-se), e 1634, marteze gant ar vosenn. Ne oa nemet ugent vloaz.
# Franceville

Franceville zo ur gêr eus Gabon, pennlec'h proviñs Haut-Ogooué, e reter ar vro. War-dro 56 000 annezad a oa enni e 2010.
Savet e voe war kêriadenn Masuku e 1880 gant Pierre Savorgnan de Brazza hag a stalias eno sklaved dieubet.
# Buissy

Kumunioù Frañs :
| Anv | Buissy |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes de Marquion |
| Kanton | Marquion |
| Kod INSEE | 62184 |
| Kod post | 62860 |
| Maer | Dominique Blary |
| Amzer-gefridi | 2008-2014 |
| Gorread | 6,87 km² |
| Led | 50° 12' 25" Norzh |
| Hed | 03° 02' 31" Reter |
| Uhelder kreiz | 58 m |
| Uhelder bihanañ | 47 m |
| Uhelder brasañ | 91 m |
| Poblañs hep kontoù doubl | 244 (2007) |
| Stankter | 32 a./km² |
| Lec'hienn ar gumun | |
Buissy a zo ur gumun eus departamant Pas-de-Calais (Bro-C'hall).

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Dave ha notennoù

* ↑ Pages 14-18
# Buja

Buja (Buie e friouleg) zo ur gumun eus proviñs Udine e Friuli-Venezia Giulia.
# Bujumbura Rural

Bujumbura Rural zo ur proviñs eus Burundi, tro-dro da gêrbenn ar vro Bujumbura. Enni e oa ganet ar prezidant bet Cyprien Ntaryamira.
g • ka • ke Proviñsoù Burundi :
| Proviñsoù | Bubanza · Bujumbura Mairie · Bujumbura Rural · Bururi · Cankuzo · Cibitoke · Gitega · Karuzi · Kayanza · Kirundo · Makamba · Muramvya · Muyinga · Mwaro · Ngozi · Rutana · Ruyigi |
# Bujumbura Mairie

Bujumbura Mairie zo ur proviñs eus Burundi, enni kêrbenn ar vro, Bujumbura.
g • ka • ke Proviñsoù Burundi :
| Proviñsoù | Bubanza · Bujumbura Mairie · Bujumbura Rural · Bururi · Cankuzo · Cibitoke · Gitega · Karuzi · Kayanza · Kirundo · Makamba · Muramvya · Muyinga · Mwaro · Ngozi · Rutana · Ruyigi |
# Buire-le-Sec

Kumunioù Frañs :
| Anv | Buire-le-Sec |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Montreuil-sur-Mer |
| Etrekumuniezh | Communauté de communes du Val de Canche et d'Authie |
| Kanton | Campagne-lès-Hesdin |
| Kod INSEE | 62183 |
| Kod post | 62870 |
| Maer | Régis Picque |
| Amzer-gefridi | 2008-2014 |
| Gorread | 13,36 km² |
| Led | 50° 23' 03" Norzh |
| Hed | 01° 49' 58" Reter |
| Uhelder kreiz | .. m |
| Uhelder bihanañ | 38 m |
| Uhelder brasañ | 84 m |
| Poblañs hep kontoù doubl | 793 (2007) |
| Stankter | 60 a./km² |
| Lec'hienn ar gumun | |
Buire-le-Sec a zo ur gumun eus departamant Pas-de-Calais (Bro-C'hall).
# Buitrago del Lozoya

Buitrago del Lozoya zo ur gumun e Spagn, hag unan eus ar 179 kumun a zo e kumuniezh Madrid.
# Bujari

Bujari zo ur gumun e biz stad Acre e Brazil, dezhi 3,468 km², ha 6 543 annezad o chom enni e 2007, gant-se ez eus 1,9 annezad dre km².
En-dro dezhi emañ:
* stad Amazonas en hanternoz,
* kumun Rio Branco er c'hreisteiz,
* kumun Porto Acre er reter
* kumun Sena Madureira er c'hornôg.
Kumunioù Acre
Kumunioù  Acrelândia • Assis Brasil • Brasiléia • Bujari • Capixaba • Cruzeiro do Sul • Epitaciolândia • Feijó • Jordão • Mâncio Lima • Manoel Urbano Marechal Thaumaturgo • Plácido de Castro • Porto Acre • Porto Walter • Rodrigues Alves • Santa Rosa do Purus • Sena Madureira • Senador Guiomard • Tarauacá • Xapuri
# Bujumbura

Bujumbura eo kêr-benn Burundi. Emañ war ribl al lenn Tanganyika, hag e dibenn an XX$^{vet}$ kantved e oa enni war-dro 300 000 a annezidi.
E 1889, Usumbura ne oa nemet ur gêriadenn vihan pa oa deuet soudarded alaman d’en em staliañ enni. Goude ar Brezel-bed kentañ e teuas da vezañ pennlec’h melestradurel Ruanda-Urundi, lakaet dindan gwarez Belgia gant Kevre ar Broadoù. Pa zeuas Burundi da vezañ dizalc’h e 1962 e voe lakaet da gêr-benn ar stad nevez, gant an anv Bujumbura.

## Notenn

* ↑ E 2008 e oa 497 166 annezad enni
a vo kavet e Wikimedia Commons.
# Buire-au-Bois

Kumunioù Frañs :
| Anv | Buire-au-Bois |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes de l'Auxillois |
| Kanton | Auxi-le-Château |
| Kod INSEE | 62182 |
| Kod post | 62390 |
| Maer | Marie-José Dubois |
| Amzer-gefridi | 2008-2014 |
| Gorread | 11,81 km² |
| Led | 50° 15' 47" Norzh |
| Hed | 02° 29' 11" Reter |
| Uhelder kreiz | 75 m |
| Uhelder bihanañ | 49 m |
| Uhelder brasañ | 142 m |
| Poblañs hep kontoù doubl | 202 (1997) |
| Stankter | 17 a./km² |
| Lec'hienn ar gumun | |
Buire-au-Bois a zo ur gumun eus departamant Pas-de-Calais (Bro-C'hall).
# Buisscheure

Kumunioù Frañs :
| Anv izelvroek ha flandrezek kornogel | Buisscheure |
| Anv ofisiel | Buysscheure |
| Lec'hiadur | |
| Skoed | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Dukark |
| Etrekumuniezh | Communauté de communes du Pays de Cassel |
| Kanton | Kassel |
| Kod INSEE | 59119 |
| Kod post | 59285 |
| Maer | Jacques Wullems |
| Amzer-gefridi | 2008-2014 |
| Gorread | 6,15 km² |
| Led | 50° 48' 14" Norzh |
| Hed | 02° 19' 53" Reter |
| Uhelder kreiz | 35 m |
| Uhelder bihanañ | 2 m |
| Uhelder brasañ | 50 m |
| Poblañs hep kontoù doubl | 505 (2007) |
| Stankter | 82 a./km² |
| Lec'hienn ar gumun | |
Buisscheure en izelvroeg, anv ofisiel e galleg: Buysscheure, a zo ur gumun eus Flandrez Frañs e departamant Norzh, er Westhoek.

## Notennoù ha daveoù

* ↑ Cassini hag EBSSA
# Emir Kusturica

Emir Kusturica (serbeg: Емир Кустурица), ganet d'ar 24 a viz Du 1954, zo ur sevener filmoù, aktour ha soner serbiat.
# Emily Ratajkowski

Emily O'Hara Ratajkowski, ganet d'ar 7 a viz Even 1991 da gerent stadunanat e Westminster, London, Bro-Saoz, zo un top model hag un aktourez stadunanat. Desavet eo bet da zigentañ e Kalifornia. Brudet e voe er bloavezh 2013 goude bezañ bet gwelet en ur c'hlip video sonerezh gant Robin Thicke anvet Blurred Lines ("linennoù dispis"). Ar ganaouenn a oa deuet da vezañ kanaouenn gentañ ar bloavezh e meur a vro hag a zegasas rebechoù dre ma tegasje ur skeudenn fall war ar merc'hed.
Ratajkowski zo un degemenerez evit steuñvad ar genel ha reiñ a ra harp da gwirioù ar merc'hed hag evit ma vefe aesoc'h d'ar merc'hed bevañ o reizhelezh. Embann a ra alies ez eo ur venelourez ; evit lod ez eo gwir, evit lod all ez eo un doare da zigareziñ he luc'hskeudennoù erotek stank.
Ratajkowski he deus orinoù eus Iwerzhon, Alamagn ha Polonia. Dre he zad he voe desavet er gatoligiezh, pa'z eus ur Yuzevez eus he mamm. Ratajkowski a laka war-raok un hêrezh "polonat-israelat".

## Filmlennadur
### Filmoù

| Bloavezh | Titl | Roll | Notennoù |
| 2004 | Andrew's Alteration | Young Girl | Film berr |
| 2005 | A Year and a Day | Girl | |
| 2014 | Gone Girl | Andie Fitzgerald | |
| 2015 | Entourage | Roll e-unan | |
| 2015 | We Are Your Friends | Sophie | |
| 2018 | I Feel Pretty | Mallory | |
| 2018 | In Darkness | Veronique | direct-to-video |
| 2018 | Cruise | Jessica Weintraub | direct-to-video |
| 2018 | Welcome Home | Cassie | direct-to-video |

## Liammoù diavaez

* Lec'hienn ofisiel Ratajkowski
* Emily Ratajkowski war IMDb
# Eminem

Marshall Bruce Mathers III, anavezet evel Eminem (skrivet EMINƎM alies), ganet e St. Joseph (Missouri) d'ar 17 a viz Here 1972, zo ur raper, produour, sonaozour hag aktour stadunanat. Gwerzhet en deus ouzhpenn 220 milion a albom er bed.

### Albomoù studio

* 1996 : Infinite
* 1999 : The Slim Shady LP
* 2000 : The Marshall Mathers LP
* 2002 : The Eminem Show
* 2004 : Encore
* 2009 : Relapse
* 2010 : Recovery
* 2013 : The Marshall Mathers LP 2
* 2017 : Revival
* 2018 : Kamikaze
* 2020 : Music to Be Murdered By
* 2024 : The Death of Slim Shady (Coup de Grâce)
a vo kavet e Wikimedia Commons.
# Emirelezh

Un emirelezh (arabeg : إمارة‎ imārah "priñselezh", liester : إمارات imārāt) zo ur vro renet gant un emir (arabeg : أمير‎ amīr "priñs", "jeneral", "komandour"), un unpenn muzulman tiernac'hek$^,$. Un emirelezh a c'hall bezañ ur Stad dieub, pe neuze ur proviñs eus ur riez.

## Emirelezhioù a-vremañ

* An emirelezhioù er bed
* ██ Koweit██ Qatar██ Abu Dhabi██ Ajman██ Dubai██ Fujayrah██ Ras al-Khaimah██ Charjah██ Umm al-Qaywayn██ Bahrein (→ 2002)

### Emirelezhioù dizalc'h

* Koweit, abaoe 1757
* Qatar, abaoe 1878
* An Emirelezhioù Arab Unanet, a vod seizh emirelezh abaoe 1971 :
** Abu Dhabi
** Ajman
** Dubai
** Fujayrah
** Ras al-Khaimah
** Charjah
** Umm al-Qaywayn
* Bahrein (1971-2002) ; ur rouantelezh bremañ.

## Daveoù ha notennoù

* ↑ Kreizenn Imbourc'h Sturyezhouriezh, Dafar geriadur ar yezh arnevez, Rann B-3, Preder, 1974, p.3.
* ↑ Martial Ménard, Dictionnaire français-breton, Palantines, 2012, p.454a.
# Emirelezh Granada

Emirelezh Granada pe Sultanelezh Granada, pe Reino nazarí de Granada e spagnoleg, a oa ur rouantelezh vuzulman e Granada er Grennamzer, adalek 1238 betek 1492. Savet e voe en 1238 gant ar priñs nazarí Mohamed-Ben-Nazar, hogen da gentaén e oa diazezet en Jaén.
Koll douar a rae dirak lanv Kurunenn Kastilha, ha goude Brezel Granada, a c'hoarvezas entre 1482 ha 1492, e voe kaset da get. Rouantelezh nazarí Granada a voe an diwezhañ stad muzulman el ledenez bet hini al-Ándalus. Muhammad XII, anvet ivez Boabdil el Chico, a voe ar roue diwezhañ, a zaskoras Granada d'an 2 a viz Genver 1492. Neuze e teuas da vezañ Rouantelezh Granada ha lakaet dindan Kurunenn Kastilha.

### An taifa

* Gwelout Taifa Granada
Goude kouezhet Kalifiezh Cordoba, e voe savet un taifa e tolead Granada gant ar Zirided .
* Zawi ibn Ziri 1012 - 1019
* Habus ben Maksan 1019 - 1038
* Badis ben Habus 1038 - 1073
* Abdallah ben Bologhin 1073 - 1090
Aloubet e voe Taifa Málaga gant Zirided Granada e 1056.